અખિલેશ યાદવે પક્ષ કાર્યાલયમાં ભાવુક સંબોધન કરીને ત્યાં હાજર લોકોને પણ ભાવુક કરી દીધા હતા. તેમણે પોતાની ભડાશ કાઢતા કહ્યુ કે ષડયંત્રકારીઓ સામે હું જરુરથી એક્શન લઇશ. જો આ તમારો પક્ષ છે, તમારુ કૅરિયર છે તો મારુ પણ કૅરિયર છે. મારુ પણ કૅરિયર બરબાદ થયુ છે. હવે હુ શુ કામ કરીશ, તમે જે ઉચાઇ પર મને પહોંચાડ્યો છે શું તે બધુ છોડી દઉ હવે. જો મે કંઇ ખોટુ કહ્યુ હોય તો મને માફ કરજો. લોકો મારા પર આંગળી ચીંધે છે કે જે વચનો આપ્યા તે પૂરા કેમ નથી કર્યા માટે મે ઝડપથી કામ કરવાનુ ચાલુ કર્યુ. મે પક્ષ અને પ્રદેશને આગળ વધાર્યો છે. રામગોપાલ યાદવે મને નહોતુ કહ્યુ કે શિવપાલને હટાવો. જો તમારી કે પક્ષ વિરુદ્ધ કં ષડયંત્ર થશે તો હું કડક કાર્યવાહી કરીશ. અમરસિંહે કહ્યુ હતુ કે ઑક્ટોબરમાં મોટો બદલાવ આવશે, નવેમ્બરમાં અખિલેશ મુખ્યમંત્રી નહિ રહે. નેતાજીના કહેવાથી મે પ્રજાપતિને હટાવી દીધા.